stanford-oval/wikipedia huggingface dataset:
סינוניקס
מאפיינים

פרסתן זה היה אחד הראשונים שבבני סדרת המזוניכידים, ממנה התפתחו אולי מכפילי הפרסה והלווייתנאים. עם זאת חלק מהחוקרים מעריכים שהוא השתייך לסדרת הקונדילרסים. הוא הגיע לאורך של מטר וחצי ומשקל של 50 ק"ג, בערך כמו זאב אפור מודרני, אך במקום טפרים היו כפות רגליו מכוסות בפרסות. הוא היה בעל גולגולת ארוכה עם 44 שיניים (באופן דומה למרבית היונקים) שכללו שורות של שיניים טוחנות נמוכות וחזקות לאורך הלסת. בקדמת הלסת בלטו זוג ניבים ארוכים מכל צד של הלסת. הלסתות היו בעלות שרירים חזקים מאוד שהיו יכולים לנשוך בעוצמה רבה.
בעבר נחשב הסינוניקס לקרוב לאנדרוסארכוס, אך בהמשך התברר שהאנדרוסארכוס שייך למכפילי פרסה הנחשבים לאבות הלווייתנים, לצד ההיפופוטמיים והאנטלודונטיים. מבנה הגוף של הסינוניקס מזכיר מאוד את אבות הלווייתנים כמו האמבולוצטוס והפקיצטוס, בייחוד במבנה הלסתות ומבנה האוזן. ייתכן שהוא היה מהמזוניכידים שהתפתחו למכפילי פרסה דומים לאנדרוסארכוס.
הוא ניזון מנבלות או שצד ממארב טרף איטי. מבנה גופו לא הותאם למרדף אחרי טרף.
סטיוארט פירס

סטיוארט פירס (באנגלית: Stuart Pearce; נולד ב-24 באפריל 1962) הוא כדורגלן עבר אנגלי ששיחק בעמדת המגן, וכיום מאמן כדורגל.
כשחקן, פירס מזוהה יותר מכל עם מועדון נוטינגהאם פורסט, במדיו שיחק 12 שנים, מתוכן עשר כקפטן. הוא רשם 78 הופעות במדי נבחרת אנגליה, וייצג אותה במונדיאל 1990.
כמאמן, הוביל פירס את נבחרת אנגליה עד גיל 21 במשך כשש שנים, וכן אימן בין היתר במנצ'סטר סיטי, נוטינגהאם פורסט והנבחרת האולימפית של בריטניה.
קריירת משחק > נבחרת אנגליה

פירס ערך את הופעת הבכורה שלו במדי נבחרת אנגליה ב-19 במאי 1987 באצטדיון ומבלי, במשחק ידידות מול ברזיל שהסתיים בשוויון 1-1, תחת המאמן בובי רובסון. הוא התחרה על המקום בהרכב עם קני סנסום, אך החמיץ את טורניר יורו 1988 עקב פציעה. לאחר הטורניר הפך לשחקן הרכב קבוע אצל רובסון, וכבש את שער הבכורה שלו בנבחרת בהופעתו ה-21 במדיה, ב-25 באפריל 1990 בניצחון הביתי 4-2 על צ'כוסלובקיה.
פירס זומן על ידי רובסון לסגל הנבחרת לקראת מונדיאל 1990 באיטליה. פירס פתח ושיחק לכל אורך משחקיה של אנגליה בטורניר, למעט המשחק על המקום השלישי. שלב הבתים הסתיים בהצלחה מבחינת אנגליה עם המקום הראשון בבית ו', וכן שמינית הגמר בו ניצחה אנגליה את בלגיה 1-0 בהארכה. ברבע הגמר פירס בישל את השער הראשון במשחק לדייוויד פלאט, בדרך לניצחון 3-2 על קמרון בהארכה. בחצי הגמר התוצאה בסיום ההארכה בין אנגליה לגרמניה המערבית הייתה שוויון 1-1, וההכרעה עברה לדו-קרב פנדלים. פירס ניגש לבעוט את הפנדל הרביעי לאנגליה, לאחר שאף אחד מבועטי שתי הנבחרות לא החמיץ עד אז. הוא לקח מרחק הרצה גדול ובעט חזק ושטוח למרכז השער, אך השוער הגרמני בודו אילגנר הדף את הכדור. לאחר שכריס וודל החמיץ את הפנדל הבא של אנגליה, היא סיימה את דרכה בטורניר, ופירס ירד מהמגרש כשהוא ממרר בבכי. במשחק על המקום השלישי, בו הפסידה אנגליה למארחת איטליה, פירס לא שותף כלל.
ב-1994 מונה טרי ונבלס לתפקיד מאמן הנבחרת, ופירס איבד את מקומו בהרכב למגנה של בלקברן רוברס, גראם לה סו. אמנם, בדצמבר 1995 שבר לה סו את רגלו, ופירס השתלט מחדש על עמדת המגן השמאלי בנבחרת, וזומן לטורניר יורו 1996 אותו אירחה אנגליה. פירס פתח בהרכב בכל חמשת המשחקים של אנגליה בטורניר, והוחלף רק באחד מהם (במחצית המשחק מול סקוטלנד בשלב הבתים). אנגליה צלחה את שלב הבתים לאחר שסיימה ראשונה בבית א'. ברבע הגמר פגשה אנגליה את ספרד, ולאחר שוויון 0-0 בסיום ההארכה עבר המשחק להכרעה בפנדלים. פירס בעט שלישי עבור אנגליה וכבש בדרך להעפלה לחצי הגמר. בשלב זה פגשה אנגליה את גרמניה, ושוב המשחק עבר להכרעה בפנדלים לאחר שוויון 1-1 בהארכה. פירס שוב בעט שלישי ושוב כבש, אך שוב גרמניה גברה על אנגליה בדו-קרב פנדלים ועלתה על חשבונה לגמר.
לאחר היורו רצה פירס לפרוש מהנבחרת, אך שוכנע להמשיך על ידי מאמנה החדש של אנגליה, גלן הודל. למרות זאת, הוא לא זומן לסגל לקראת טורניר מונדיאל 1998. כשקווין קיגן מונה לתפקיד המאמן, פירס בן ה-37 שב לסגל לקראת משחקי מוקדמות יורו 2000. משחקו האחרון במדי הנבחרת היה במסגרת זו, ב-8 בספטמבר 1999 מול פולין, במשחק שהסתיים בשוויון 0-0. פירס היה בן 37 שנים ו-137 ימים, ובכך הפך לשחקן השדה השלישי הכי מבוגר שלבש את מדי הנבחרת, אחרי סטנלי מתיוס ולזלי קומפטון.
בסך הכול רשם פירס 78 הופעות בינלאומיות, בהן כבש חמישה שערים.
קריירת אימון

לאחר שפרש ממשחק במדי מנצ'סטר סיטי ב-2002, נותר פירס בצוות האימון של הקבוצה תחת המאמן קווין קיגן. במרץ 2005, לאחר עזיבתו של קיגן, התמנה פירס למאמן הזמני של הקבוצה. לאחר רצף תוצאות מוצלח תחת פירס, שהציב את הקבוצה במאבקים על מקום בגביע אופ"א, קיבל פירס את המינוי הקבוע כמאמן הקבוצה. למרות זאת, החמיצה סיטי את ההזדמנות להגיע לגביע אופ"א במחזור האחרון של העונה, לאחר שסיימה בשוויון 1-1 מול מידלסברו, במשחק שאם הייתה מנצחת בו, הייתה מעפילה לטורניר, וזאת לאחר שבדקה האחרונה של המשחק החמיץ רובי פאולר כדור עונשין.
פירס והסיטי פתחו טוב את עונת 2005/2006, אך דעיכה ביכולתה של הקבוצה, שגרם להדחה מפתיעה מגביע הפוטבול ליג על ידי קבוצה מהליגה השלישית ולתשעה הפסדים בעשרת המחזורים האחרונים של העונה, הציב את הקבוצה במקום ה-15 בלבד בסיומה. למרות זאת, פירס התבלט בהגינותו כאשר סירב לבקר את טעויות השיפוט שהכריעו משחקים כנגד קבוצתו, ואף שמו עלה כיורש אפשרי למאמן הנבחרת באותו הזמן, סוון-יוראן אריקסון. פירס לא הצליח להביא לשיפור ביכולתה של קבוצתו בעונת 2006/2007. סיטי נלחמה נגד הירידה, הודחה שוב מגביע הפוטבול ליג על ידי קבוצת ליגה שלישית, ושברה שיא שלילי של שערי בית לקבוצה מהפרמייר ליג, עם עשרה בלבד. פירס פוטר מתפקידו במאי 2007, עם סיום העונה.
בפברואר 2007, שלושה חודשים טרם פיטוריו ממנצ'סטר סיטי, נבחר פירס לשמש כמאמנה של נבחרת אנגליה עד גיל 21, בתחילה במשרה חלקית עקב עבודתו בקבוצה במקביל. הוא הוביל את הנבחרת באליפות אירופה עד גיל 21 שהתקיימה בהולנד ביוני 2007, והגיע עימה עד לחצי הגמר שם הודחה בדו-קרב פנדלים מול המארחת הולנד, שהסתיים בתוצאה 13-12 לאחר 16 בעיטות. הצלחתו בתפקיד, במקביל לפיטוריו ממנצ'סטר סיטי, הביאה אותו לקבל את התפקיד במשרה מלאה עם סיום הטורניר. בינואר 2008, כשהתמנה פאביו קאפלו לתפקיד מאמן הנבחרת, הורחב תפקידו של פירס והוא הצטרף במקביל לעבודתו לצוות המקצועי של הנבחרת הבוגרת. במסגרת עבודתו בנבחרת הצעירה, הוא הוביל אותה עד לגמר אליפות אירופה ב-2009, שם הפסידה לגרמניה בתוצאה 4-0. באוקטובר 2011 שוב הורחב תפקידו של פירס, שנבחר להוביל את הנבחרת האולימפית בריטניה באולימפיאדת לונדון (2012).
בפברואר 2012, כשקאפלו התפטר מתפקידו, קיבל פירס את תפקיד המאמן הזמני של הנבחרת הבוגרת. הוא הוביל אותה במשחק אחד בלבד, ב-29 בפברואר בהפסד הביתי 3-2 להולנד במשחק ידידות. כארבעה חודשים אחר כך, הוביל פירס את הנבחרת האולימפית של בריטניה עד לרבע גמר האולימפיאדה, שם הפסידה לקוריאה הדרומית בדו-קרב פנדלים.
ביוני 2013, הוביל פירס את נבחרתו במשחקי אליפות אירופה עד גיל 21 שנערכה בישראל. אנגליה הפסידה בכל משחקי שלב הבתים, כולל מול נבחרת ישראל, וסיימה את דרכה. בסיום התחרות הודיעה התאחדות הכדורגל האנגלית כי חוזהו של פירס בנבחרת לא יוארך, והוא סיים את תפקידו.
פירס שב לאמן ב-1 ביולי 2014, כשהתמנה לתפקיד המאמן של נוטינגהאם פורסט בליגת המשנה. הוא הוביל את הקבוצה לפתיחת עונה מוצלחת שהובילה אותה למקום הראשון בטבלה, אך בהמשך העונה חלה ירידה ביכולתה, וב-1 בפברואר 2015 פוטר פירס מתפקידו, כשקבוצתו הגיעה למקום ה-12 בלבד.
ב-2016 החל לשחק ברמה חובבנית בקבוצה הקטנה לונגפורד שמהליגה ה-13 באנגליה.
בנובמבר 2017 התמנה לעוזרו של דייוויד מויס, מאמנה של וסטהאם יונייטד. בתום עונת 2017/2018, סיים פירס את תפקידו במועדון, לאחר שחוזהו של מויס לא חודש.
תארים > כשחקן

גביע הפוטבול ליג (2): 1988/1989, 1989/1990
אליפות הליגה הראשונה של הפוטבול ליג: 2001/2002
תארים > כשחקן > אישיים כשחקן

שחקן העונה בנוטינגהאם פורסט: 1990/1991, 1995/1996
שחקן החודש בפרמייר ליג: פברואר 2001
תארים > תארים כמאמן

אליפות אירופה: 2009 (מקום שני)
מאמן החודש בפרמייר ליג: ינואר 1997, אפריל 2005, אוגוסט 2005
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים |
| --- | --- | --- | --- | --- |
| 1978/1979 | ווילדסטון | אנגליההליגות המחוזיות | 10 | 0 |
| 1979/1980 | ווילדסטון | אנגליההליגות המחוזיות | 38 | 2 |
| 1980/1981 | ווילדסטון | אנגליההליגות המחוזיות | 37 | 2 |
| 1981/1982 | ווילדסטון | אנגליההליגות המחוזיות | 46 | 2 |
| 1982/1983 | ווילדסטון | אנגליההליגות המחוזיות | 35 | 4 |
| 1983/1984 | ווילדסטון | אנגליההליגות המחוזיות | 10 | 0 |
| סך הכול | סך הכול | סך הכול | 176 | 10 |
| 1983/1984 | קובנטרי סיטי | אנגליההליגה הראשונה של הפוטבול ליג | 23 | 0 |
| 1984/1985 | קובנטרי סיטי | אנגליההליגה הראשונה של הפוטבול ליג | 28 | 4 |
| סך הכול | סך הכול | סך הכול | 51 | 4 |
| 1985/1986 | נוטינגהאם פורסט | אנגליההליגה הראשונה של הפוטבול ליג | 30 | 1 |
| 1986/1987 | נוטינגהאם פורסט | אנגליההליגה הראשונה של הפוטבול ליג | 39 | 6 |
| 1987/1988 | נוטינגהאם פורסט | אנגליההליגה הראשונה של הפוטבול ליג | 34 | 5 |
| 1988/1989 | נוטינגהאם פורסט | אנגליההליגה הראשונה של הפוטבול ליג | 36 | 6 |
| 1989/1990 | נוטינגהאם פורסט | אנגליההליגה הראשונה של הפוטבול ליג | 34 | 5 |
| 1990/1991 | נוטינגהאם פורסט | אנגליההליגה הראשונה של הפוטבול ליג | 33 | 11 |
| 1991/1992 | נוטינגהאם פורסט | אנגליההליגה הראשונה של הפוטבול ליג | 30 | 5 |
| 1992/1993 | נוטינגהאם פורסט | אנגליהפרמייר ליג | 23 | 2 |
| 1993/1994 | נוטינגהאם פורסט | אנגליההליגה הראשונה של הפוטבול ליג | 42 | 6 |
| 1994/1995 | נוטינגהאם פורסט | אנגליהפרמייר ליג | 36 | 8 |
| 1995/1996 | נוטינגהאם פורסט | אנגליהפרמייר ליג | 31 | 3 |
| 1996/1997 | נוטינגהאם פורסט | אנגליהפרמייר ליג | 33 | 5 |
| סך הכול | סך הכול | סך הכול | 401 | 63 |
| 1997/1998 | ניוקאסל יונייטד | אנגליהפרמייר ליג | 25 | 0 |
| 1998/1999 | ניוקאסל יונייטד | אנגליהפרמייר ליג | 12 | 0 |
| סך הכול | סך הכול | סך הכול | 37 | 0 |
| 1999/2000 | ווסטהאם יונייטד | אנגליהפרמייר ליג | 8 | 0 |
| 2000/2001 | ווסטהאם יונייטד | אנגליהפרמייר ליג | 33 | 2 |
| סך הכול | סך הכול | סך הכול | 41 | 2 |
| 2001/2002 | מנצ'סטר סיטי | אנגליההליגה הראשונה של הפוטבול ליג | 38 | 3 |
| סך הכול בקריירה | סך הכול בקריירה | סך הכול בקריירה | 744 | 82 |
סטטיסטיקות > נבחרת לאומית

| נבחרת אנגליה> שנה | נבחרת אנגליה> הופעות | נבחרת אנגליה> שערים |
| --- | --- | --- |
| 1987 | 3 | 0 |
| 1988 | 5 | 0 |
| 1989 | 11 | 0 |
| 1990 | 14 | 1 |
| 1991 | 10 | 1 |
| 1992 | 10 | 1 |
| 1993 | 2 | 1 |
| 1994 | 2 | 0 |
| 1995 | 5 | 1 |
| 1996 | 10 | 0 |
| 1997 | 4 | 0 |
1998: 0
| 1999 | 2 | 0 |
| סה"כ | 78 | 5 |
הערות שוליים

↑  פירס מונה לעוזרו של קאפלו, באתר וואלה, 30 בינואר 2008
↑  סטיוארט פירס ידריך את נבחרת בריטניה באולימפיאדה, באתר וואלה, 20 באוקטובר 2011
↑  יעקב זיו, אנגליה: סטיוארט פירס מונה למאמן זמני, באתר nrg‏, 9 בפברואר 2012
↑  בשל הכישלון: סטיוארט פירס יעזוב את אנגליה הצעירה, באתר וואלה, 18 ביוני 2013
| נבחרת אנגליה – מונדיאל 1990 |
| --- | --- | --- |
|  1 שילטון •  2 סטיבנס •  3 פירס •  4 ווב •  5 ווקר •  6 בוצ'ר •  7 רובסון •  8 וודל •  9 בירדסלי •  10 ליניקר •   11 בארנס •  12 פארקר • 13 וודס •  14 רייט • 15 דוריגו • 16 מקמהון • 17 פלאט • 18 הודג' • 19 גאסקוין • 20 סטיבן • 21 בול • 22 בסנט • מאמן: רובסון |  1 שילטון •  2 סטיבנס •  3 פירס •  4 ווב •  5 ווקר •  6 בוצ'ר •  7 רובסון •  8 וודל •  9 בירדסלי •  10 ליניקר •   11 בארנס •  12 פארקר • 13 וודס •  14 רייט • 15 דוריגו • 16 מקמהון • 17 פלאט • 18 הודג' • 19 גאסקוין • 20 סטיבן • 21 בול • 22 בסנט • מאמן: רובסון | אנגליה |
| נבחרת אנגליה – יורו 1992 |
| --- | --- | --- |
|  1 וודס •  2 קרל •  3 פירס •  4 קיאון •  5 ווקר •  6 רייט •  7 פלאט •  8 סטיבן •  9 קלאף •  10 ליניקר •   11 סינטון •  12 פאלמר • 13 מרטין •  14 דוריגו • 15 ווב • 16 מרסון • 17 סמית' • 18 דיילי • 19 באטי • 20 שירר • מאמן: טיילור |  1 וודס •  2 קרל •  3 פירס •  4 קיאון •  5 ווקר •  6 רייט •  7 פלאט •  8 סטיבן •  9 קלאף •  10 ליניקר •   11 סינטון •  12 פאלמר • 13 מרטין •  14 דוריגו • 15 ווב • 16 מרסון • 17 סמית' • 18 דיילי • 19 באטי • 20 שירר • מאמן: טיילור | אנגליה |
| נבחרת אנגליה – יורו 1996 |
| --- | --- | --- |
|  1 סימן •  2 ג. נוויל •  3 פירס •  4 אינס •  5 אדמס •  6 סאות'גייט •  7 פלאט •  8 גאסקוין •  9 שירר •  10 שרינגהאם •   11 אנדרטון •  12 האווי • 13 פלאוורס •  14 בארמבי • 15 רדנאפ • 16 קמפבל • 17 מקמנמן • 18 פרדיננד • 19 פ. נוויל • 20 סטון • 21 פאולר • 22 ווקר • מאמן: ונבלס |  1 סימן •  2 ג. נוויל •  3 פירס •  4 אינס •  5 אדמס •  6 סאות'גייט •  7 פלאט •  8 גאסקוין •  9 שירר •  10 שרינגהאם •   11 אנדרטון •  12 האווי • 13 פלאוורס •  14 בארמבי • 15 רדנאפ • 16 קמפבל • 17 מקמנמן • 18 פרדיננד • 19 פ. נוויל • 20 סטון • 21 פאולר • 22 ווקר • מאמן: ונבלס | אנגליה |
| נבחרת בריטניה – אולימפיאדת לונדון 2012 |
| --- | --- | --- |
|  1 באטלנד •  2 טיילור •  3 ברטרנד •  4 רוז •  5 קוקר •  6 דוסון •  7 קלברלי •  8 אלן •  9 סטארידג' •  10 בלאמי •   11 גיגס •  12 טומקינס • 13 קורק •  14 ריצ'רדס • 15 ראמזי • 16 סינקלייר • 17 סורדל • 18 סטיל • מאמן: פירס |  1 באטלנד •  2 טיילור •  3 ברטרנד •  4 רוז •  5 קוקר •  6 דוסון •  7 קלברלי •  8 אלן •  9 סטארידג' •  10 בלאמי •   11 גיגס •  12 טומקינס • 13 קורק •  14 ריצ'רדס • 15 ראמזי • 16 סינקלייר • 17 סורדל • 18 סטיל • מאמן: פירס | בריטניה |
| --- | --- |
בקרת זהויות :  GND: 1181489210  ISNI: 0000 0000 4373 5956  LCCN: nb99137147  VIAF: 41340339   WorldCat (עם VIAF): 41340339
סטו גרייסון

| --- | --- |

גרייסון, אוקטובר 2019
 לידה:  25 בינואר 1989 (בן 35) ויקטוריוויל, קוויבק, קנדה
 שם במה:  ג'נריקו דוס פלייר דוס סטופיפייד סטו גרייסון זומביפייד
 משקל:  84 ק"ג
 גובה:  1.78 מטר
 לאום:  קנדי
 קריירה מקצוענית:  ספטמבר 2005 – הווה (כ־19 שנים)
 מאמנים:  מייקל ואן פייטון ויין קריידרמן
 ליגות:  AEW
מארק דיון (באנגלית: Marc Dionne; נולד ב-25 בינואר 1989) הידוע יותר בשם הבמה שלו, סטו גרייסון הוא מתאבק קנדי. הוא מוכר בעיקר בשל תקופתו בארגון ההיאבקות All Elite Wrestling‏ (AEW), שבו היה חלק מקבוצת הדארק אורדר.
דיון שמוכר גם בשמות הבמה סטופיפייד ופלייר דוס הוא חבר בצמד הסופר סמאש בראדרס לצד איוול אונו, כשביחד הם הופיעו במספר ארגוני היאבקות עצמאיים כמו Alpha-1 Wrestling,‏ Capital City Championship Combat‏ (C4),‏ Pro Wrestling Guerrilla‏ (PWG) ועוד. יחדיו הם זכו פעם אחת באליפות הזוגות של Chikara, פעם אחת באליפות הזוגות של PWG בנוסף לזכייתם בטורניר הזוגות המסורתי של הארגון, DDT4 בשנת 2012.
קריירת היאבקות מקצועית > International Wrestling Syndicate

סטופיפייד ערך את הקרב הראשון שלו בארגון ההיאבקות הקנדי International Wrestling Syndicate‏ (IWS). במהרה, הקריירה שלו עשתה מעבר חד לתחרות זוגות ביחד עם פלייר אונו, כשביחד הם הקימו את צמד הסופר סמאש בראדרס. השניים נחלו הצלחה כשזכו באליפות הזוגות של הארגון. הוא נשאר בארגון היאבקות זה עד שהוא נסגר ב-9 באוקטובר 2010.
קריירת היאבקות מקצועית > Chikara‏ (2007–2010)

סטופיפייד הופיע לראשונה בארגון ההיאבקות Chikara כצמד הסופר סמאש ברוס במסגרת סוף השבוע של נובמבר 2007. הוא הוחזר לטורניר השלישיות המסורתי של הארגון, ולאחר מכן הפך למתאבק שגרתי בארגון. השניים הפכו לחביבי הקהל, אף על פי שהם התקשו בהשגת ניצחונות. באוגוסט 2008, לאחר שסטופיפייד החל להופיע תחת שם הבמה פלייר דוס, השניים החלו לצבור ניצחונות, כשהשיא הגיע ב-21 בספטמבר 2008 ובו הסופר סמאש ברוס גברו על אינקוהרנס (דליריוס והאלוויקד). ניצחון זה הוביל לקטיעת תקופת הכהונה ההיסטורית של האחרונים וכתוצאה מכך הם הפכו לאלופי הזוגות של הארגון. לעומת זאת, תקופת הכהונה של פלייר דוס ופלייר אונו הגיעה לקיצה ב-19 באוקטובר, כשהם הפסידו את חגורות האליפות לאוסיריאן פורטל (אמייסיס ואופידיאן) כבר בהגנה הראשונה שלהם על התואר.
ב-16 באוגוסט 2009, פלייר דוס זכה בגביע האריות הצעירים השביעי, לאחר שגבר על קולין דילייני בשלב הגמר. הוא הפסיד את התואר לטים דונסט ב-31 בינואר 2010.
ב-24 באוקטובר 2010, פלייר דוס ופלייר אונו רשמו את הקרב האחרון שלהם בארגון, כשהם נחלו הפסד לחברי קבוצת BDK, שרה דל ריי ודייזי הייז.
קריירת היאבקות מקצועית > Ring of Honor‏ (2009–2010)

ב-18 באפריל 2009, דיון רשם את קרב הבכורה שלו בארגון ההיאבקות ROH. הוא עשה זאת כמחליף של אל ג'נריקו הפצוע, והופיע תחת שם הבמה ג'נריקו דוס במסגרת קרב שלושה נגד שלושה, ובו הוא, קווין סטין וקני אומגה נוצחו על ידי אוסטין אריס, רת' טייטוס וקני קינג. הסופר סמאש בראדרס ערכו את קרב הבכורה שלהם ביחד ב-8 במאי 2009 באירוע Never Say Die, כשהם הפסידו לטייטוס וקינג. במהלך הלילה השני של האירוע Death Before Dishonor VII, שנערך ב-25 ביולי, הם רשמו ניצחון מפתיע על אלופי הזוגות של ROH, קווין סטין ואל ג'נריקו. ב-9 בנובמבר, דוס ואונו נוצחו על ידי אותם סטין וג'נריקו. הוא הופיע ביחד עם אונו במספר פרקי התוכנית השבועית של ROH נגד צמדים כמו האמריקן וולבס (דייבי ריצ'רדס ואדי אדוארס) והקינגס אוף רסלינג (כריס הירו וקלאודיו קסטניולי).
קריירת היאבקות מקצועית > Dragon Gate USA‏ (2012)

ב-28 בינואר 2012, הסופר סמאש ברוס ערכו את קרב הבכורה שלהם בארגון ההיאבקות Dragon Gate USA בניצחון על הסצנה (קיילב קונלי וסקוט ריד). לילה לאחר מכן, הם רשמו ניצחון נוסף על D.U.F. (אריק קאנון ופינקי סאנצ'ז) ובעקבות ניצחון זה, הם קיבלו הזדמנות להתחרות על אליפות פתחו את השער המאוחד. רצף הניצחונות של הסופר סמאש ברוס הגיע לסיומו ב-2 בנובמבר, כשהם נחלו הפסד בידי גנקי הוריגוצ'י וריו סאיטו בקרב אשר קבע את זהות המועמדים לאליפות פתחו את השער המאוחד.
קריירת היאבקות מקצועית > Pro Wrestling Guerrilla‏ (2011–2013, 2019)

ב-10 בספטמבר 2011, סטופיפייד ערך את הופעת הבכורה שלו בארגון ההיאבקות PWG ביחד עם פלייר אונו כחלק מצמד הסופר סמאש ברוס, כשבקרב הבכורה שלהם יחדיו הם נחלו הפסד לרוקנס מונסטרס (ג'וני גודטיים וג'וני יומה). השניים חזרו שלושה חודשים לאחר מכן והפסידו פעם נוספת בקרב זוגות, הפעם לאמריקן וולבס (דייבי ריצ'רדס ואדי אדוארס). הם השיגו את ניצחון הבכורה שלהם ב-17 במרץ 2012, כשהם הצליחו לגבור על פעמיים אלופי הזוגות לשעבר, היאנג באקס (מאט ג'קסון וניק ג'קסון) והרוקנס מונסטרס בקרב זוגות משולש. ב-21 באפריל, הסופר סמאש ברוס השתתפו בטורניר הזוגות DDT4 של שנת 2012. הם ניצחו את היאנג באקס בסיבוב הראשון, Future Shock (אדם קול וקייל אוריילי) בחצי הגמר ואת Husky Black Guys ‏2 (אל ג'נריקו ווילי מאק) וכתוצאה מכך זכו בטורניר והפכו לטוענים לכתר לאליפות הזוגות של PWG.
ב-25 במאי, הסופר סמאש ברוס ניצחו את היאנג באקס בקרב ללא פסילות ובעקבות זאת זכו באליפות הזוגות הפנויות של PWG. הם רשמו הגנה ראשונה מוצלחת על חגורות האליפות באירוע Threemendous III, שסימן את חגיגות קיום תשע השנים לארגון, שנערך ב-21 ביולי, ובו הם גברו על Future Shock והיאנג באקס בקרב סולם זוגות משולש. באירוע Mystery Vortex, שנערך ב-1 בדצמבר, הם הגנו בהצלחה על חגורות האליפות נגד הרוקנס מונסטרס. מאוחר יותר באותו האירוע, הם נוצחו על ידי הדוג'ו ברוס (אדי אדוארדס ורודריק סטרונג) בקרב שאינו היה על התואר. ב-12 בינואר 2013, הסופר סמאש ברוס הפסידו את חגורות האליפות ל-Unbreakable F'n Machines (בריאן קייג' ומייקל אלגין) בסיבוב הפותח של טורניר הזוגות DDT4 של שנת 2013.
קריירת היאבקות מקצועית > All Elite Wrestling‏ (2019–היום)

סטו גרייסון ואיוול אונו ערכו את הופעת הבכורה שלהם בארגון ההיאבקות All Elite Wrestling‏ (AEW) כדארק אורדר באירוע Double or Nothing, שנערך ב-25 במאי 2019, כשהופיעו לאחר קרב הזוגות בין בסט פרנדס (צ'אק טיילור וטרנט) לאנחליקו וג'ק אוואנס. לאחר שהקרב הסתיים, האורות כבו ודלקו בחזרה, כאשר גרייסון ואונו נכחו בזירה. האורות כבו ודלקו בפעם השנייה, כשהפעם שורת משרתים בעלי מסיכות הקיפו את הזירה. הדארק אורדר תקפו את כל ארבעת המשתתפים. לאחר התקיפה של גרייסון ואונו, האורות כבו והם נעלמו. באירוע Fight for the Fallen, שנערך ב-13 ביולי, הדארק אורדר ניצחו את אנחליקו וג'ק אוואנס ואת ילד הג'ונגל ולוצ'סאורוס. באירוע All Out, שנערך ב-31 באוגוסט, הדארק אורדר ניצחו את בסט פרנדס ובעקבות זאת קיבלו כרטיס חופשי מהסיבוב הראשון של הטורניר להכתרת אלופי הזוגות הראשונים של AEW. במופע המקדים לאירוע Revolution, שנערך ב-29 בפברואר 2020, השניים ניצחו את SoCal Uncensored (פרנקי קאזריאן וסקורפיו סקיי). בלילה השני של הספיישל Fyter Fest, שנערך ב-8 ביולי, הדארק אורדר (ברודי לי וסטו גרייסון) וקולט קבנה ניצחו בקרב שלושה נגד שלושה את SoCal Uncensored (כריסטופר דניאלס, פרנקי קאזריאן וסקורפיו סקיי). באירוע All Out, שנערך ב-5 בספטמבר, הדארק אורדר (ברודי לי, קולט קבנה, איוול אונו וסטו גרייסון) הפסידו בקרב ארבעה נגד ארבעה למאט קרדונה, סקורפיו סקיי והנטורל נייטמרס (דאסטין רודס ו-QT מרשל). ב-28 במאי 2021, גרייסון ואונו הפסידו לאית'ן פייג' וסקורפיו סקיי.
אליפויות והישגים

הישגים בארגון ההיאבקות Alpha-1 Wrestling
אליפות הזוגות של Alpha-1 Wrestling (פעמיים)  - עם פלייר אונו
הישגים בארגון ההיאבקות Capital City Championship Combat - C4
אליפות C4 (פעם אחת)
אליפות הזוגות של C4 (פעם אחת)  - עם תומא דובאה
הישגים בארגון ההיאבקות Chikara
אליפות הזוגות של Chikara (פעם אחת)  - עם פלייר אונו
גביע האריות הצעירים VII
הישגים בארגון ההיאבקות Combat Revolution Wrestling - CRW
אליפות הזוגות הזמנית של CRW (פעם אחת)  - עם פלייר אונו
הישגים בארגון ההיאבקות Federation de Lutte Québécois - FLQ
אליפות במשקל כבד של FLQ (פעמיים)
הישגים בארגון ההיאבקות International Wrestling Syndicate - IWS
אליפות הזוגות של IWS (פעם אחת)  - עם פלייר אונו
הישגים בארגון ההיאבקות North Star Pro Wrestling - NSPW
אליפות הזוגות של NSPW (פעמיים)  - עם איוול אונו
הישגים בארגון ההיאבקות Pro Wrestling Guerrilla - PWG
אליפות הזוגות של PWG (פעם אחת)  - עם פלייר אונו
טורניר DDT4‏ (2012)  - עם פלייר אונו
הישגים במגזין ההיאבקות Pro Wrestling Illustrated - PWI
PWI דירג אותו במקום ה-228 מתוך 500 המתאבקים הטובים ביותר לשנת 2020
הישגים בארגון ההיאבקות Queen Street Entertainment - QSE
האליפות הקנדית במשקל פתוח של QSE (פעם אחת)
הישגים בארגון ההיאבקות Smash Wrestling
טורניר F8tful Eight‏ (2018)  - עם פלייר אונו
הישגים בארגון ההיאבקות SoCal Uncensored
קרב השנה (2012) עם פלייר אונו נגד Future Shock (אדם קול וקייל אוריילי) נגד היאנג באקס (מאט ג'קסון וניק ג'קסון) ב-21 ביולי
צמד השנה (2012)  - עם פלייר אונו
הישגים בארגון ההיאבקות Squared Circle Wrestling - 2CW
אליפות הזוגות של 2CW (פעם אחת)  - עם פלייר אונו
הסופר סמאש ברוס - פלייר אונו וסטו גרייסון (ימין) מבצעים את התנועה המשותפת המוכרת שלהם
סנדוויץ' דה מיגה

| --- | --- |
סנדוויצ'ס דה מיגה עם שינקן וירקות
סנדוויצ'ס דה מיגה עם שינקן וירקות
 
 מאכלים
 סוג:  כריך 
 מוצא:  טורינו 
 מרכיבים עיקריים:  לחם לבן 
 
סנדוויצ'ס דה מיגה עם גבינה צהובה ושינקן
סנדוויץ' דה מיגה (בספרדית: Sandwich de Miga) הוא כריך ארגנטינאי תלת-שכבתי. "מיגה" הוא החלק הרך של הלחם, והכריך נקרא כך כיוון שהוא עשוי מפרוסות לחם ללא קרום. הלחם המשמש לכריכי "מיגה" הוא לחם לבן הנפרס דק מאוד.
הכריך מורכב משלוש פרוסות לחם, שביניהן ממרח כגון חמאה, מרגרינה או מיונז. בין פרוסת הלחם התחתונה לאמצעית מונח בדרך כלל שינקן או סוג אחר של בשר פרוס כגון פסטרמה או סלמי. בין הפרוסה האמצעית לעליונה מוכנסים מילויים שונים, שהנפוץ בהם הוא גבינה צהובה. מילויים חלופיים הם עגבניות וחסה. מאמצע המאה ה-20 נוספו מגוון מילויים אחרים, בהם: לבבות דקל, פרוסות זיתים, סלט ביצים, טונה, בשר בקר, אנשובי, סרדינים, פרוסות אננס, תירס, פטריות, אספרגוס, פירות ים, גבינות נוספות כגון רוקפור.
עד ההגשה נשמרים הכריכים במקרר כשהם מכוסים היטב (למשל בניילון נצמד) על מנת למנוע חדירת לחות.
הם מוגשים קרים או קלויים, לארוחת שעת התה או כמתאבנים.
ראו גם

טרמצינו
סוג'ואו

| --- | --- |

פוטומונטז' של סוג'ואו
 מדינה:  הרפובליקה העממית של סין הרפובליקה העממית של סין
 מחוז:  ג'יאנגסו
 תאריך ייסוד:  514 לפנה"ס
 שטח:  9,102 קמ"ר
 גובה:  5.0 מטרים
 אוכלוסייה:  ‏
  ‑ בנציבות העירונית:  12,748,262 (2020)
  ‑ במטרופולין:  6,715,559 (2020)
  ‑ צפיפות:  1,401 נפש לקמ"ר (2020)
 קואורדינטות:  31°18′N 120°36′E﻿ / ﻿31.3°N 120.6°E﻿ / 31.3; 120.6
 אזור זמן:  UTC +8
 אתר העיר
  מפת מיקום  מפה מפורטת   (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןסוג'ואו(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןסוג'ואו(למפת ג'יאנגסו רגילה) נאנג'ינג וושיסוג'ואו(למפת ג'יאנגסו מוגדלת) נאנג'ינג וושיסוג'ואו    מיקומה של סוג'ואו במחוז ג'יאנגסו tabBackground:;tabBorder:#aaa;defaultTab:0;
סוּג'וֹאוּ (בסינית מפושטת: 苏州; בסינית מסורתית: 蘇州; בפין-יין: Sūzhōu; מילולית "עיר מחוז סוּ") היא נציבות עירונית במחוז ג'יאנגסו שבמזרח הרפובליקה העממית של סין. העיר ידועה בגשרי האבן, בפגודות ובגנים המתוכננים בקפידה שתרמו למעמדה כאתר תיירותי חשוב. מאז תקופת שושלת סונג (1279-960) הייתה סוג'ואו גם מרכז חשוב לתעשיית המשי בסין והיא שמרה על מעמדה זה עד היום. בשנת 2006 היה התוצר המקומי הגולמי לנפש 79,406 יואן (אז שווה ערך ל-10,087 דולר), המקום החמישי בין 659 הערים בסין. העיר מכונה "בירת המשי", ו"ונציה של המזרח הרחוק". על שם העיר קרוי "מכתש סוג'ואו" על כוכב הלכת מאדים. על פי מפקד האוכלוסין משנת 2020 מספר התושבים הכולל בנציבות עמד על כ-12.7 מיליון תושבים, מתוכם כ-6.7 מיליון בשטח האורבני.